સામગ્રી: દેશમુખે ટ્વિટર પર લખ્યું, "મહારાષ્ટ્ર અને મુંબઈ પોલીસ પર એક અભિનેત્રીએ લગાવેલા આરોપોની હું આકરી નિંદા કરું છું."

"અમારી પોલીસ બહાદુર છે અને તે આખા રાજ્યમાં પોતાની ફરજ નિભાવવામાં અને કાયદો-વ્યવસ્થાનું પાલન કરાવવામાં સક્ષમ છે."

"જેને પણ લાગે છે કે તે અહીં સુરક્ષિત નથી, તેને અહીં રહેવાનો કોઈ હક નથી."

Twitter કન્ટેન્ટ પૂર્ણ, 1

આ દરમિયાન કંગનાએ શુક્રવારે કહ્યું કે તેઓ 9 સપ્ટેમ્બરે મુંબઈ પરત ફરી રહ્યાં છે.  

તેમણે ટ્વીટમાં લખ્યું, "હું જોઈ રહી છું કે કેટલાય લોકોએ મને મુંબઈ પરત નહીં ફરવાની ધમકી આપી છે. એટલે મેં આગામી સપ્તાહ 9 સપ્ટેમ્બરે મુંબઈ જવાનો નિર્ણય કર્યો છે."

આ પહેલાં મુંબઈની સરખામણી પાકિસ્તાન અધિકૃત કાશ્મીર સાથે કરનાર કંગના રનૌતને લઈને સોશિયલ મીડિયા પર વિવાદ થયો હતો. 

કંગના રનૌતે ગુરુવારે એક ટ્વીટ કર્યું હતું જેમાં તેમણે લખ્યું હતું, "સંજય રાઉતે મને ખુલી ધમકી આપી છે અને મુંબઈ ન આવવા કહ્યું છે, મુંબઈની ગલીઓમાં આઝાદીનાં ચિત્રો અને હવે ખુલ્લામાં ધમકી, મુંબઈ પાકિસ્તાન અધિકૃત કાશ્મીર જેવો અહેસાસ કેમ આપી રહ્યું છે? "

કંગનાની ટીમના ટ્વિટર હૅન્ડર પરથી કરવામાં આવેલાં ટ્વીટ અને સાથે જ એક અખબારમાં પ્રકાશિત સમાચારની ક્લિપિંગ પણ પોસ્ટ કરવામાં આવી છે. 

એ સમાચારમાં શિવસેના નેતા સંજય રાઉતના નિવેદનનો ઉલ્લેખ છે જેમાં તેમણે કહ્યું કે જો મુંબઈ પોલીસથી તેમને ડર લાગતો હોય તો તેઓ મુંબઈ પાછાં ન આવે. 

પછી કંગનાની ટીમના ટ્વિટર હૅન્ડલ પરથી વધુ એક ટ્વીટ કરાયું, "એક મોટા સ્ટારના મર્યા પછી મેં ડ્રગ અને ફિલ્મ માફિયાના રૅકેટ વિશે અવાજ ઉઠાવ્યો. હું મુંબઈ પોલીસ પર ભરોસો નથી કરતી કારણકે તેમણે સુશાંતસિંહ રાજપૂતની ફરિયાદને અવગણી હતી. તેમણે કહ્યું હતું કે એ લોકો મને મારી નાખશે, છતાં તેમને મારી નાખવામાં આવ્યા. હું અસુરક્ષા અનુભવું છે, શું આનો અર્થ એ છે કે હું ફિલ્મ ઇંડસ્ટ્રી અથવા મુંબઈને નફરત કરું છું.?"

કંગના રનૌતના આ ટ્વીટ પછી સોશિયલ મીડિયા પર ટ્વીટ્સનું પૂર આવી ગયું છે, મુંબઈ અંગે બોલીવૂડ સેલેબ્રિટીઝથી લઈને અન્ય ટ્વિટર યૂઝર્સ પોત-પોતાનાં મંતવ્ય મૂકી રહ્યા છે.

અભિનેત્રી રેણુકા શહાણે કંગનાના ટ્વીટના જવાબમાં લખ્યું કે જે શહેરે તમારા બોલીવૂડ સ્ટાર બનવાનાં સ્વપ્નાં સાચાં કર્યા, એ શહેર પ્રત્યે થોડું સન્માન બતાવવું જોઈએ. પાકિસ્તાન અધિકૃત કાશ્મીર સાથે મુંબઈની સરખામણી કરવાથી હું દુખી છું. 

તેમણે આ ટ્વીટના અંતમાં મરાઠીમાં લખ્યું, ''જે મનમાં...\nઅગાઉની સામગ્રીનો સારાંશ નીચે મુજબ કરી શકાય છે:
મહારાષ્ટ્રના ગૃહમંત્રી અનિલ દેશમુખે અભિનેત્રી કંગના રનૌતના નિવેદન પર આકરી પ્રતિક્રિયા આપતાં કહ્યું છે કે જેને મુંબઈ સુરક્ષિત નથી લાગતું એવી કોઈ પણ વ્યક્તિને મુંબઈમાં રહેવાનો હક નથી.